  Od príznakov k riešeniam

Kliknite na formuláciu, ktorá najviac vystihuje problém:

Ukazovatele zvuku hlásia vysokú stratu alebo oneskorenie zvuku.

Graf využitia procesora počítača zobrazuje výstražný symbol.

Ukazovatele obrazu hlásia vysokú stratu alebo oneskorenie obrazu.

Kvalita obrazu je nízka.

Hlasová komunikácia je prerušovaná.


Čo je program Intel Connection
Advisor™

Program Intel Connection Advisor s technológiou ProShare® sleduje činnosti ovplyvňujúce hovory. Zhromaždené údaje zobrazuje v stavovom okne.

Ak chcete zobraziť stavové okno, kliknite dvakrát na ikonu programu Intel Connection Advisor na paneli úloh systému Windows* 95.


Ako zistíte, že vznikol problém

Keď môže vzniknúť problém, na paneli úloh systému Windows* 95 sa zobrazí ikona programu Intel Connection Advisor™ s výstražným symbolom.

1	Kliknite dvakrát na ikonu, aby sa otvorilo stavové okno.

2	Prečítajte si tip v skupinovom rámčeku Tip na karte Všeobecné.

3	Ak sa chcete dozvedieť viac, kliknite na tlačidlo Ďalšie informácie.

Poznámka

Merania sú nepretržite aktualizované a počas sledovania sa môžu meniť.


Poznámky k ikone programu

Tento program používa na zobrazenie stavu ikonu.

Umiestnenie ikony

Štandardne je ikona zobrazená na paneli úloh systému Windows* 95.

Zobrazenie ikony

Keď je ikona:

Zobrazená	Program je spustený a pripravený na sledovanie pripojenia.
Zobrazená s výstražným symbolom	Vznikol možný problém. Kliknite dvakrát na ikonu, aby sa zobrazilo stavové okno. Hľadajte žltý výstražný symbol vedľa ukazovateľa alebo grafu.
Skrytie a zobrazenie ikony

Ak chcete zabrániť, aby sa ikona zobrazovala na paneli úloh:

1	Kliknite na tlačidlo Možnosti v stavovom okne.

2	Prejdite na položku Zobraziť ikonu na paneli úloh.

3	Kliknutím na začiarkavacie políčko odstráňte začiarknutie  · .

4	Kliknite na tlačidlo OK, aby sa zatvorilo dialógové okno Možnosti.

Ak chcete zobraziť ikonu na paneli úloh:

1	Kliknite na tlačidlo Možnosti v stavovom okne.

2	Prejdite na položku Zobraziť ikonu na paneli úloh.

3	Kliknutím na začiarkavacie políčko vložte začiarknutie  · .

4	Kliknite na tlačidlo OK, aby sa zatvorilo dialógové okno Možnosti.


Výstražný symbol

	Výstražný symbol sa zobrazí vtedy, keď môžu vzniknúť problémy s pripojením. Symbol sa zobrazí pri ikone programu Intel Connection Advisor™ na paneli úloh systému Windows* 95. Zobrazí sa tiež pri ukazovateľoch a grafoch stavového okna.


Ako získať Pomocníka

Témy Pomocníka

Témy Pomocníka zobrazíte kliknutím na tlačidlo Pomocník v stavovom okne.

Získanie kontextového Pomocníka Čo je to?

1	Umiestnite ukazovateľ myši na ľubovoľný tip, graf alebo ukazovateľ.

2	Kliknutím pravým tlačidlom myši zobrazíte miestnu ponuku.

3	Kliknutím na príkaz Čo je to? zobrazíte súhrnné informácie.

4	Niektoré objekty poskytujú tiež možnosť Pomocník pre tento ukazovateľ.  Kliknutím na túto položku zobrazíte príbuzné témy Pomocníka.

Kliknutie na tlačidlo Ďalšie informácie

Na karte Všeobecné sa nachádza skupinový rámček Tip.  Poskytuje súhrnné informácie.  Ak sa chcete dozvedieť viac, kliknite na tlačidlo Ďalšie informácie v tomto skupinovom rámčeku.  Zobrazí sa téma Pomocníka.


Zvýšenie výkonu systému

Príznaky

•	Ukazovateľ využitia procesora počítača (zobrazenie stavu, karta Všeobecné) je blízko hodnoty 100%.

•	Pripojenie hovoru trvá veľmi dlho.

•	Hlasová komunikácia je prerušovaná.

•	Kvalita obrazu je nízka.

Návrhy

•	Ukončite všetky programy, ktoré nepoužívate.

•	Ak používate telefón s reproduktormi, skontrolujte, či sú mikrofón a reproduktory umiestnené podľa odporúčaní výrobcu počítača.

•	Ak používate hovory s obrazom, presvedčte sa, že nesedíte pred veľmi rušným pozadím.  Zodpovedá vaša tapeta tomuto popisu?

•	Tieto príznaky môžu maskovať problémy s pripojením.  Zaveste a skúste znova.  Možno získate lepšie pripojenie.

•	Ak používate duplexný prenos zvuku, skúste poloduplexné pripojenie.  Tým znížite záťaž počítača.


Riešenie problémov so zvukom

Príznaky

•	Ukazovatele zvuku (zobrazenie stavu, karta Zvuk) ukazujú vysokú stratu alebo oneskorenie zvuku.

•	Nepočujete druhú stranu.

•	Hlasová komunikácia je prerušovaná.

Návrhy

•	Skontrolujte nastavenie hlasitosti.  Jednou z možností, ako to urobiť, je prehrať zvukový súbor (súbor s príponou WAV).

•	Skontrolujte nastavenie mikrofónu. Možno je malé zosilnenie.

•	Pracujete v poloduplexnom režime?  V tomto režime musí jeden používateľ prestať hovoriť, aby mohol začať druhý.

•	Ak používate telefón s reproduktormi, skontrolujte, či sú mikrofón a reproduktory umiestnené podľa odporúčaní výrobcu počítača.

•	Ukončite všetky programy, ktoré nepoužívate.

•	Tieto príznaky môžu maskovať problémy s pripojením.  Zaveste a skúste znova.  Možno získate lepšie pripojenie.

•	Ak používate duplexný prenos zvuku, skúste poloduplexné pripojenie.  Tým znížite záťaž počítača.


Riešenie problémov s obrazom

Príznaky

•	Ukazovatele obrazu (zobrazenie stavu, karta Obraz) ukazujú vysokú stratu alebo oneskorenie obrazu.

•	Kvalita obrazu je nízka.

Návrhy

•	Skontrolujte osvetlenie.  Malo by ho byť dosť, ale nemalo by byť ostré.  Presvedčte sa, že zdroj svetla sa nachádza pred vami (nie za vami).

•	Nerobte prenos z miesta s rušným pozadím.  Zodpovedá vaša tapeta tomuto popisu?

•	Pri hovoroch s obrazom si radšej oblečte jednofarebné oblečenie.  Vyhýbajte sa sivej.

•	Pri prenose sa pohybujte pomaly.

•	Ak má kamera nastavovacie gombíky, vyskúšajte rozličné nastavenia.

•	Presvedčte sa, že farebná paleta na počítači je nastavená na hodnotu „high color (16-bit)“ alebo „true color (24-bit)“.

•	Ukončite všetky programy, ktoré nepoužívate.

•	Tieto príznaky môžu maskovať problémy s pripojením.  Zaveste a skúste znova.  Možno získate lepšie pripojenie.

•	Ak používate duplexný prenos zvuku, skúste poloduplexné pripojenie.  Tým znížite záťaž počítača.


Tipy na hlasovú
alebo obrazovú komunikáciu

Pri hovore s hlasovou alebo obrazovou komunikáciou sa držte týchto pokynov, aby ste zaistili najlepšiu kvalitu pripojenia:

•	Keď spúšťate iné aplikácie na vašom počítači, nehovorte dovtedy, kým sa aplikácia neotvorí.  Spúšťanie aplikácie môže spotrebovať väčšinu systémových prostriedkov.

•	Počítačový telefón je závislý od zvukového systému v počítači.  Ak chcete počas hovoru hrať hru alebo spustiť aplikáciu používajúcu zvuk, vypnite zvuk tejto aplikácie.

•	Ak chcete maximalizovať zvukovú časť hovoru, prerušte obraz.

•	Ak chcete maximalizovať obrazovú časť hovoru, obmedzte pohyb na minimum.

•	Ak počas hovoru prezeráte sieť Internet, nehovorte, kým prezerač hľadá požadovanú stránku.  Zobrazenie a prevzatie údajov zo siete Internet môže spotrebovať väčšinu systémových prostriedkov, čo môže spôsobiť problémy s pripojením.


* Známka, názov alebo ochranná značka, ktorú vlastní iná spoločnosť.


Program Intel Connection Advisor™ s technológiou ProShare® sleduje činnosti ovplyvňujúce hovory.


Kliknutím na toto tlačidlo sa zobrazí dialógové okno Možnosti, v ktorom môžete zmeniť spôsob práce programu.


Kliknutím na toto tlačidlo sa môžete pripojiť k internetovej lokalite „Intel Connected PC“.  Ak prezerač nie je otvorený, otvorí sa po kliknutí na tlačidlo Stránka WWW.


Toto je logo technológie Intel ProShare® .


Kliknutím na toto tlačidlo zobrazíte Témy Pomocníka programu Intel Connection Advisor™.


Graf využitia procesora počítača vyjadruje, ako je zaťažený počítač.  Ak je zaťaženie vysoké, počítač pracuje blízko maximálnej kapacity.


Graf rýchlosti prenosu pripojenia vyjadruje, koľko údajov bolo odoslaných a koľko ich bolo prijatých.  Suma zahŕňa hlasové, obrazové a údajové kanály.  Tieto údaje sú uvedené v kilobitoch za sekundu (kb/s).


Graf rýchlosti prenosu zvuku vyjadruje, koľko hlasových údajov bolo odoslaných a koľko ich bolo prijatých.  Nízka aktivita znamená, že neboli odoslané žiadne hlasové údaje. Tieto údaje sú uvedené v kilobitoch za sekundu (kb/s).


Ukazovateľ straty zvuku ukazuje, koľko percent zvukových údajov sa stratilo medzi vaším počítačom a počítačom na druhej strane hovoru.  Vysoké straty ovplyvňujú čistotu príjmu.  Výstražný symbol sa zobrazí, ak by strata obrazu mohla zapríčiniť problémy.


Ukazovateľ oneskorenia zvuku ukazuje, ako dlho čakajú zvukové údaje pred odoslaním.  Výstražný symbol sa zobrazí, ak by oneskorenie zvuku mohlo zapríčiniť problémy.


Nastavenie duplexného prenosu zvuku vyjadruje, či je nastavený duplexný alebo poloduplexný režim.  V duplexnom režime môžu obaja účastníci hovoru rozprávať naraz.  V poloduplexnom režime musí jeden účastník prestať rozprávať, aby mohol počuť druhého.


Graf rýchlosti prenosu obrazu vyjadruje, koľko obrazových údajov bolo odoslaných a prijatých.  Nízka aktivita znamená, že neboli odoslané žiadne údaje.  Tieto údaje sú uvedené v kilobitoch za sekundu (kb/s).


Ukazovateľ straty obrazu ukazuje, koľko percent obrazu sa stratilo pri prenose.  Vysoké straty ovplyvňujú kvalitu príjmu.  Výstražný symbol sa zobrazí, ak by strata obrazu mohla zapríčiniť problémy.


Ukazovateľ oneskorenia obrazu ukazuje, ako dlho čakajú obrazové údaje pred odoslaním.  Výstražný symbol sa zobrazí, ak by oneskorenie obrazu mohlo zapríčiniť problémy.


Zmena spôsobu práce programu

Kliknutím na tlačidlo Možnosti v stavovom okne sa zobrazí dialógové okno Možnosti, v ktorom môžete zmeniť spôsob práce programu Intel Connection Advisor™.

Máte tieto možnosti:

•	Umiestniť stavové okno nad ostatnými oknami.

•	Automaticky otvoriť stavové okno vždy, keď sa vyskytne problém.

•	Zobraziť ikonu na paneli úloh.

Ak chcete zmeniť určitú možnosť, začiarknite políčko vedľa nej.


Duplexný prenos zvuku znamená, že všetky tieto podmienky sú splnené:

•	Vlastníte zvukovú kartu podporujúcu duplexný režim.

•	Druhý účastník hovoru vlastní zvukovú kartu podporujúcu duplexný režim.

•	Máte pripojenie podporujúce duplexný režim.


Poloduplexný prenos zvuku znamená, že jedna (alebo viaceré) z týchto podmienok je splnená:

•	Vlastníte zvukovú kartu, ktorá nepodporuje duplexný režim.

•	Druhý účastník hovoru nevlastní zvukovú kartu podporujúcu duplexný režim.

•	Vlastníte zvukovú kartu podporujúcu poloduplexný režim.

•	Vybrali ste poloduplexný režim.

•	Šírka pásma pripojenia nie je dostatočná pre duplexný prenos zvuku.


Pripojenie k Internetu

Kliknutím na tlačidlo Stránka WWW v stavovom okne sa môžete pripojiť k internetovej lokalite „Intel Connected PC“.  Táto lokalita poskytuje údaje o produktoch spoločnosti Intel a o ich aktualizáciách.

•	Ak už využívate služby nejakého poskytovateľa služieb Internetu, tento proces by mal trvať niekoľko sekúnd.

•	Ak práve uskutočňujete hovor s obrazom prostredníctvom verejnej telefónnej siete (štandardný telefónny hovor s obrazom) a nie ste pripojení k Internetu, bude prezerač napriek tomu aktivovaný.  Pretože telefónna linka sa používa a nie ste pripojení k Internetu, prezerač nenájde požadovanú lokalitu.

•	Toto tlačidlo je k dispozícii len vtedy, ak máte na počítači nainštalovaný prezerač.


Skupinový rámček Tip poskytuje tipy.  Ak sa môžu vyskytnúť problémy, zobrazí sa výstražný symbol.  Ak sa chcete dozvedieť viac, kliknite na tlačidlo Ďalšie informácie.


Panel úloh s ikonou


Ikona s výstražným symbolom


Použitie ukazovateľov a grafov

Program Intel Connection Advisor™ zobrazuje tri typy údajov.

Tip

Na karte Všeobecné sa nachádza skupinový rámček Tip, ktorý poskytuje tipy.  Výstražný symbol za zobrazí pri tipe vtedy, keď môže vzniknúť problém.  Ak sa chcete dozvedieť viac, kliknite na tlačidlo Ďalšie informácie v skupinovom rámčeku Tip.

Grafy

Grafy merajú určité činnosti počas nejakého časového intervalu.  Ak sa vyskytne problém, pri grafe sa zobrazí výstražný symbol.  Ak chcete zistiť, čo daný graf meria, kliknite pravým tlačidlom myši na graf.  Potom kliknite na značku kontextového Pomocníka Čo je to?.

Ukazovatele

Ukazovatele poskytujú údaje o stave (tieto údaje sa počas sledovania môžu meniť).  Keď sa zaznamená možný problém, pri ukazovateli sa zobrazí výstražný symbol.  Ak sa chcete dozvedieť viac o ukazovateli, kliknite pravým tlačidlom myši na ukazovateľ.  Potom kliknite na značku kontextového Pomocníka Čo je to?.


Ak chcete, aby sa stavové okno zobrazovalo VŽDY NA VRCHU, začiarknite toto políčko. Túto možnosť budete potrebovať pri práci s
Ak chcete, aby sa stavové okno zobrazovalo VŽDY NA VRCHU, začiarknite toto políčko. Túto možnosť budete potrebovať pri práci s inými aplikáciami spustenými s možnosťou VŽDY NA VRCHU.


Ak chcete, aby sa stavové okno zobrazovalo vždy, keď program zaznamená možný problém, začiarknite toto políčko. Ak nechcete,
Ak chcete, aby sa stavové okno zobrazovalo vždy, keď program zaznamená možný problém, začiarknite toto políčko. Ak nechcete, aby sa stavové okno zobrazovalo automaticky, zrušte začiarknutie tohto políčka.


Začiarknite toto políčko, aby sa ikona programu Intel Connection Advisor™ zobrazila na paneli úloh systému Windows* 95.
Začiarknite toto políčko, aby sa ikona programu Intel Connection Advisor™ zobrazila na paneli úloh systému Windows* 95.  Výstražný symbol sa zobrazí pri ikone, keď program zaznamená možný problém.  Zrušte začiarknutie tohto políčka, aby sa ikona skryla.


Kliknutím na tlačidlo OK sa zatvorí dialógové okno Možnosti a zachovajú sa urobené zmeny.


Kliknutím na tlačidlo Zrušiť sa zatvorí dialógové okno Možnosti a zrušia akékoľvek zmeny.